Emily Kame Kngwarreye

Emily Kame Kngwarreye, myös Emily Kam Ngwarray (1910 – 3. syyskuuta 1996) oli  aboriginaali taidemaalari, joka eli Utopia-yhteisössä Australian Pohjoisterritoriossa. Hän on Australian alkuperäiskansojen nykytaiteen tunnetuimpia tekijöitä.Emily Kame Kngwarreye. National Museum of Australia. Viitattu 9.3.2023. Ensimmäisenä naispuolisena maalarina tuolloin miesten dominoimalla alalla hänellä oli vaikutusta Australian alkuperäiskansojen taiteeseen.Emily Kame Kngwarreye. Kate Owen Gallery, elokuu 2022. Viitattu 9.3.2023.

Kngwarreyen tuotantoa oli Suomessa esillä 1999 Australian 1980-luvun taidetta esitelleessä Punainen erämaa -näyttelyssä Galleria Otsossa. Marja-Terttu Kivirinta näkee Kngwarreyen täplämaalauksissa erämaassa kasvavia kukkia, toisinaan jälki muistuttaa ihoa. Päällisin puolin abstraktit teokset kumpuavat Kivirinnan mukaan aboriginaali-naisten suullisesta perinteestä.Kivirinta, Marja-Terttu: Australian nykytaide määrittelee myyttistä erämaata Helsingin Sanomat 4.3.1999. Viitattu 9.3.2023.Kivirinta Marja-Terttu: Australian nykytaidetta näytteillä Galleria Otsossa Helsingin Sanomat 20.2.1999. Viitattu 9.3.2023.

pienoiskuva|Kngwarreyen  maalaus Quantasin Boeing 787-9 Dreamliner -koneen kyljessä.
pienoiskuva|Quantasin Boeing 787-9 Dreamlinerin  toinen kylki.
Kngwarreye alkoi maalata yli 70-vuotiaana, mutta ehti tehdä yli 3000 maalausta kahdeksan vuoden aikana. Hänellä ei ollut juurikaan kosketusta ulkomaailmaan ennen kuin 80-vuotiaana, jolloin hänestä tuli tunnettu taiteilija.
Kngwarreyen kotiseutu oli aavikko­aluetta Australian mantereen keskiosissa. Kylästä on 250 kilometriä lähimpään kaupunkiin Alice Springsiin.Pirkko Kotirinta: Hauska tutustua, te unohdetut nais­taiteilijat – puolen sataa minielämäkertaa täyttää taidehistorian aukkoja Helsingin Sanomat 22.12.2018. Viitattu 9.3.2023.
Kngwarreyen syntymän aikoihin tällä myöhemmin Utopiana tunnetulla alueella Alhalkeressa ei vielä ollut eurooppalaisia, joita alkoi saapua 1920-luvulla. Kngwarreye työskenteli myöhemmin heidän karjatiloillaan. Kngwarreyelle yksi askel kohti maalausta oli batiikki, jota opetettiin Utopian naisille vuonna 1977. Yhteisöohjelmassa värjättiin kankaita jaavalaisella batiikkimenetelmällä. Kngwarreye teki batiikkia kymmenisen vuotta, mutta alkoi kaivata muutakin.
Ensimmäisen akryylimaalauksensa Kngwarreye maalasi 1988. Maalauksen nimi oli Emu woman. Hän otti aineksia aboriginaalien kulttuurissa keskeisestä Uniajasta. Maalaus on Australiassa uudentyyppinen ja Kngwarreyen malarinuran aloitus lisäksi osui ajankohtaan, jolloin aboriginaalien taiteen suosio alkoi nousta.

Kngwarreye oli kuitenkin maalannut aiemmin myös naisten Awelye-rituaalissa, johon kuuluu kehomaalausta okraväreillä.Kelli Cole: Emily Kame Kngwarreye  NGA, National Gallery of Art. Viitattu 9.3.2023.
Kngwarreyen tunnetuimpana teoksena pidetään Earth's Creation -maalausta vuodelta 1994, joka on 2,7 metriä korkea ja 6,3 metriä leveä. Kngwarreye edusti Australiaa postuumisti Venetsian biennaalissa vuonna 1997. Samana vuonna Queensland Art Gallery järjesti suuren retrospektiivin hänen tuotannostaan. Se oli ensimmäinen alkuperäiskansan taiteilijan retrospektiivi, joka oli esillä useissa taidemuseoissa.

Alkuperäiskansojen taiteen tultua suosituksi Kngwarreye joutui toisinaan pakoilemaan nopeita voittoja aboriginaalimaalausten jälleenmyynnillä havittelevia kauppiaita. Kngwarreyen töistä ilmaantui nopeasti myös kopioita jo hänen eläessään. Vuonna 2018 Damien Hirstin sanottiin kopioineen Kngwarreyen tyyliä. Hirstin mukaan kyse oli pointillismista. Alkuperäiskansojen taide on tosin ollut pidempään esikuvana länsimaissa. 
Kngwarreyen kerrotaan ihmetelleen miksi Sol LeWitt ja muut länsimaiset modernistit maalavat kuten hän.

Kirjallisuutta
 Hart, D.: Emily Kame Kngwarreye: Paintings from 1989–1995, Parliament House, Canberra 1995
 Neale, M.: Utopia: The Genius of Emily Kame Kngwarreye, National Museum of Australia Press, Canberra 2008

Lähteet

Luokka:Australialaiset taidemaalarit
Luokka:Australian alkuperäisasukkaat
Luokka:Vuonna 1910 syntyneet
Luokka:Vuonna 1996 kuolleet